**LES SOCIETATS HUMANES (1/3)**

|  |  |  |
| --- | --- | --- |
| **ORGANITZACIÓ DE LA SOCIETAT HUMANA** | **ORGANITZACIÓ SOCIAL** | • Els éssers humans viuen en societat i s’organitzen sobre un territori. • **L’organització d’una societat** és una qüestió complexa perquè hi intervenen moltes **variables**: – L’economia: la forma en què s’organitza la producció. – La cultura: inclou elements com el llenguatge, l’art i la religió. – La tecnologia: el conjunt de coneixements tècnics i la seva aplicació. – Els valors: la forma de govern i de propietat, l’estratificació social, la família, etc.  • Aquestes variables **canvien** amb el temps. Si no ho fan al mateix ritme, es produeixen **desajustaments** en aquesta organització. |
| **DIVERSITAT SOCIAL** | • La **diversitat social** mostra les **diferències entre individus**, segons unes característiques pròpies com l’ètnia, la religió, les opinions polítiques, les possibilitats econòmiques, el físic, l'estil de vida, etc. • També hi pot haver **diversitat entre grups**, perquč els individus tendeixen a agrupar-se entre ells quan comparteixen trets. |
| **DESIGUALTATS I CONFLICTES** | • En una societat diversa es produeixen **situacions de conflicte** quan sorgeix la **desigualtat**, quan dins d’un grup social es discrimina algú per la seva ètnia, religió, etc., i no se li concedeixen els mateixos drets ni oportunitats que als altres. |
| **CONSTRUIR LA DIVERSITAT** | • Per evitar els conflictes els països democràtics promulguen **lleis per assegurar la igualtat de drets**. En aquest sentit, han desenvolupat l’**Estat del benestar**, que dota dels **mateixos serveis totes les persones** (ensenyament, salut, etc.), malgrat les seves característiques. • L’**Estat** fa **equipaments i infraestructures** en benefici de tota la població i administra els **serveis públics** que pertanyen a tots per igual. • Les persones tenen **accés lliure, universal i equitatiu** a l’ensenyament, la sanitat, els mitjans de transport, etc. |
| **EVOLUCIÓ DE LA SOCIETAT HUMANA** | **LES SOCIETATS HUMANES** | • En la seva evolució, han passat per  **tres tipus de societats**: **tradicionals**, **modernes** i **postmodernes**. |
| **1. SOCIETATS TRADICIONALS** | • **Societats tradicionals** (o **preindustrials**): formes d’organització política, econòmica i cultural que existien abans de la Revolució Industrial i del desenvolupament del capitalisme. • **Característiques**: – Una **economia**basada en les **activitats agrícoles i ramaderes**. – És una **societat de caràcter** essencialment**rural**. – La **forma de poder** és **personalista i autoritària**. – Els **comportaments i mentalitats** acostumen a ser **molt estables**. – La **comunicació** entre els pobles i les persones i la **informació** sol ser **limitada** perquè hi ha poques possibilitats de viatjar. |
| **2. SOCIETATS MODERNES** | • **Societats modernes** (o **industrials**): apareixen amb la Revolució Industrial i el desenvolupament del liberalisme i del capitalisme. • **Característiques**: – Pas d’una economia basada en l’agricultura i la ramaderia a una **economia** basada en la **indústria**. – Part de la població abandona el camp i emigra a les ciutats a la recerca de feina a les fàbriques. És una **societat**de caràcter **urbà**. – La **burgesia** es consolida com a **classe dominant**. – S’estableix l’**Estat de dret**. – Els treballadors reivindiquen millores a les seves condicions laborals i de vida a través del **moviment obrer** i els **sindicats**. – **Més informació** i una **transmissió més gran** de coneixements. |

**LES SOCIETATS HUMANES (2/3)**

|  |  |  |
| --- | --- | --- |
| **EVOLUCIÓ DE LA SOCIETAT HUMANA** | **3. SOCIETATS POSTMODER-NES** | • **Societats postmodernes**(o **postindustrials**): es desenvolupen a partir de la segona meitat del segle XX. • **Característiques**: – Una **economia** **tecnificada** fonamentada en el **consum** i basada en els **serveis** (gran expansió del sector serveis en comparació amb el sector industrial) – És una **societat** plenament **urbana**, amb grans ciutats. – La **identitat** de les persones es construeix al pertànyer a una **comunitat de tipus cultural**. – El **mercat laboral** valora no només el **coneixement**, sinó també el **control de la informació** i la **creativitat**. – El **poder** de la societat està a mans de qui posseeix **més coneixement**. – Gran augment i difusió de les **tecnologies de la informació i de la comunicació**. |
| **DIVERSITAT CULTURAL EN EL MÓN D’AVUI** | **LA CULTURA** | • La **cultura** és el **conjunt de costums, coneixements i formes de vida** pròpies d’un grup de persones, que considera com a propi i l'identifica d'altres grups.  – **Components fonamentals de la cultura**: la llengua, la religió, les tradicions, els valors, etc.  – La cultura és una cosa **individual i personal**, però també és una cosa **col·lectiva i plural**. – Cadascun d’aquests elements crea una **comunitat cultural**. |
| **LA DIVERSITAT CULTURAL** | • El **pluralisme cultural** o **multiculturalitat** defensa la **coexistència de grups humans diversos** perquè representa un enriquiment mutu. – Al món existeix una gran **diversitat lingüística** representada per més de 6000 llengües, de les quals es diferencien les **oficials** (reconegudes per l’Estat) de les **no oficials** (moltes d’elles minoritàries i en perill de desaparició). A més, existeixen les **internacionals**, que són les considerades oficials a l’ONU (xinès mandarí, anglès, castellà, francès, àrab i rus). – La **diversitat religiosa** del món també és important; existeixen grans religions (cristianisme, judaisme, budisme, hinduisme, islam, etc.). La **religió** és un **element decisiu** en la configuració de les característiques de les zones on s’han desenvolupat. |
| **LA SOCIETAT EUROPEA** | **UNA SOCIETAT DEL BENESTAR** | • La **Unió Europea** és un **referent mundial** en relació amb l’organització econòmica, política i social.   • Ha elaborat diverses lleis pel que fa a **política social**: – Garanteix el **dret de circular, treballar o residir** en qualsevol país membre. – **Protegeix la salut i la seguretat** dels ciutadans al seu lloc de treball.  – Garanteix la **igualtat d’oportunitats** entre homes i dones. – **Protegeix els consumidors**. |
| **LA RIQUESA DE LA DIVERSITAT** | • La **Unió Europea** és una **gran potència econòmica**, és una de les regions del món més pròsperes i riques. – El **nivell de vida** dels ciutadans europeus ha registrat una **millora** notable des que es va fundar la Comunitat Econòmica Europea el 1957. – En els darrers anys el **model europeu està en crisi**, degut a la greu **crisi econòmica** que viuen els països membres. S’estan fent **retallades** **pressupostàries**, encara que s’intenta mantenir la seguretat social. – Malgrat la crisi recent, la Unió Europea ha estat durant molts anys un **lloc atractiu**, cosa que ha provocat l’**arribada d’immigrants**. – Algunes persones han vist aquest fenomen com una **amenaça**, però des de la democràcia, el pluralisme de partits, el respecte i la tolerància que regeixen la Unió Europea, s’intenta assegurar la **convivència** entre tots els ciutadans i es valora la **diversitat**. |

**LES SOCIETATS HUMANES (3/3)**

|  |  |  |
| --- | --- | --- |
| **LA SOCIETAT ESPANYOLA I CATALANA** | **CANVIS A LA SOCIETAT ESPANYOLA** | • Fins a finals de la dècada de 1950, l’economia i l’organització social d’Espanya encara estaven basades en les **activitats agrícoles i ramaderes**. • A principis de la dècada de 1960 va començar un **període d’industrialització** que va conduir Espanya a un **procés de modernització**. • A l’actualitat, Espanya és un exemple de **societat postindustrial**, ja que en ella **predomina el sector serveis**. •Es va observar una **transformació de les mentalitats i els comportaments** que han passat a ser essencialment urbans. |
| **CANVIS DE L’ESTRUCTURA FAMILIAR I LABORAL** | • La **incorporació de la dona al món laboral remunerat** ha estat un factor important de desenvolupament econòmic i ha suposat un **canvi en l’organització familiar i social**. •A la societat espanyola actual, juntament amb la família extensa tradicional s’han generalitzat les famílies nuclears, les monoparentals o les integrades per persones que viuen soles. |
| **UN NIVELL DE BENESTAR SOCIAL ELEVAT** | • El **benestar social** està relacionat amb els factors següents: – El **creixement econòmic**. – La **qualitat de vida**. – El **nivell assistencial**. |
| **LA SOCIETAT CATALANA** | • Catalunya té un **nivell de benestar social dels més alts** d’entre totes les comunitats autònomes i **molt per damunt de la mitjana espanyola**. •Les **formes de vida** dels catalans són **plenament urbanes**. **Barcelona** és una **gran metròpoli cosmopolita** d’abast internacional que exerceix la influència sobre tot el territori català. •A Catalunya hi ha moltes **associacions ciutadanes** i un gran nombre d’**institucions culturals**.  • El país **atreu inversions** **d’empreses** de tota mena gràcies al nivell de professionalització, tecnificació i creativitat. •Es dona una gran **diversificació social** i un **multiculturalisme** molt positius. •Per últim, a Catalunya, els **trets** que caracteritzen la **societat postindustrial** s’han fet molt més **evidents en les últimes dècades**. La població que s’ocupa en el sector terciari va creixent, així com la que viu a les ciutats; també és força elevat el nombre de dones que treballen de forma remunerada, i l’ús que se’n fa de les tecnologies de la informació i la comunicació s’equipara a l’europeu. |